Slottet opplevde kamphandlinger igjen under Den engelske borgerkrigen, da det kom i frontlinjen mellom det rojalistiske Monmouthshire og det parlamentariske Gloucestershire. Slottet ble holdt av rojalistene og beleiret i både 1645 og 1648, for til slutt å falle i hendene til de parlamentariske styrkene 25. mai 1648. I anleggets kjernetårn er det et minnesmerke for sir Nicholas Kemeys som ledet de rojalistiske styrkene og ble drept i kamp da han nektet å overgi seg etter at slottet hadde falt.